મૂળ નેપાળના સીકના જિલ્લાનો અને તેના જ ગામનો રહેવાસી જીતેન રામલખન સાદા ગઇ કાલે સાંજે ૭ વાગ્યે ગણેશ અને અજયને મળવા કાલુપુરની હોટલ એક્સેલ ખાતે આવ્યો હતો. અજય અને જીતેન હોટલ એક્સેલના ધાબા ઉપર બેસી વાતો કરતા હતા. દરમ્યાનમાં મોબાઇલ રિચાર્જ બાબતે બંને વચ્ચે ઝઘડો થયો હતો. ઉગ્ર બોલાચાલી બાદ જીતેને કોઇ બોથડ પદાર્થ લઇ અજયને માથાના ભાગે મારી તેની હત્યા કરી નાખી હતી. હત્યા બાદ જીતેન ત્યાંથી ફરાર થઇ ગયો હતો. થોડા સમય બાદ હોટલમાં કામ કરતા એક કર્મચારીએ ગણેશને તારા ગામના સગા મળવા આવ્યા છે અને અજય સાથે ધાબા પર છે બેઠા છે તેમ જણાવતાં ગણેશ ધાબા પર પહોંચતાં અજય લોહીલુહાણ હાલતમાં મળી આવ્યો હતો. આ અંગે પોલીસને જાણ કરાતાં કાલુપુર પોલીસ સ્ટેશનનો કાફલો ઘટનાસ્થળે દોડી ગયો હતો.